***Capstone-kurssin tietosuojailmoitus***

*Sinut on kutsuttu osallistumaan tutkimukseen. Osallistuminen tutkimukseen on vapaaehtoista. Voit keskeyttää osallistumisesi milloin tahansa tutkimuksen aikana. Jos vetäydyt tutkimuksesta, sinuun ei kohdistu mitään negatiivista seurausta. Tämä tietosuojailmoitus kertoo miten henkilötietojasi käytetään.*

1. **Mitä tässä tutkimuksessa tutkitaan? Mikä on henkilötietojesi käsittelyn tarkoitus?**

Tutkimus on osa Aalto-yliopiston kauppakorkeakoulun Capstone-kurssia. Tutkimuksen tavoitteena ja näin ollen henkilötietojesi käsittelyn tarkoituksena on [projektin tavoite yleisesti]

Tämä tutkimus toteutetaan case-yrityksen toimeksiannosta.

1. **Henkilötietoja voidaan kerätä seuraavista lähteistä:**

Henkilötiedot kerätään etäyhteydellä videohaastattelun, sähköpostin, puhelinkeskustelun kautta.

1. **Mitä henkilötietoja käsitellään?**

Henkilötietoja ovat kaikki tiedot, jotka liittyvät tunnistettuun tai tunnistettavissa olevaan henkilöön. Henkilötietoja ovat sellaiset tiedot, joiden perusteella henkilö voidaan tunnistaa suoraan tai välillisesti esimerkiksi yhdistämällä yksittäinen tieto johonkin toiseen tietoon, joka mahdollistaa tunnistamisen.

Henkilötiedot, joita tutkimuksen aikana käsitellään voivat sisältää haastateltavan nimen, oikean nimen sisältävän sähköpostiosoitteen, videokuvan, äänen, tittelin, sukupuolen, iän, organisaation, työskentelypaikan, ammatin ja opiskelupaikan.

Henkilötietoja sisältävä aineisto säilytetään tutkijan henkilökohtaisella tietokoneella tai Aalto OneDrive alustalla.

1. **Kuinka henkilötiedot minimoidaan tutkimuksessa**

 Haastattelun tulokset pseudonymisoidaan (esim. Yritys A, henkilö 1). Tulokset raportoidaan anonyymisti.

1. **Henkilötietojen käsittelyperuste**

Henkilötietojesi käsittelyn oikeusperusta on suostumuksesi.

1. **Henkilötietojen jakaminen**

Yhteistyökumppanin kanssa ei jaeta nimeäsi tai yhteystietojasi.

1. **Henkilötietojen siirtäminen EU: n / ETA: n ulkopuolisiin maihin**

Rekisterinpitäjä ei siirrä henkilötietoa Euroopan Unionin/ Euroopan Talousalueen ulkopuolelle.

1. **Tietojesi säilytysaika ja anonymisointi**

Tieteellisessä tutkimuksessa tarkoitus on säilyttää dataa, jotta tutkimustulokset voidaan verifioida.

Nimi- ja yhteystietojen säilytysaika on 2 viikkoa Capstone-kurssin loppuesityksen jälkeen, pvm asti.

Henkilötietoja sisältävän tutkimusdatan säilytysaika: 2 viikkoa Capstone-kurssin loppuesityksen jälkeen, pvm asti.

Anonymisoitu data ei ole enää katsottavissa henkilötiedoiksi.

1. **Tutkimukseen osallistuvan oikeudet**

Yleisen tietosuoja-asetuksen (GDPR) mukaan henkilöllä on oikeus:

* saada tietoa henkilötietojensa käsittelystä
* tarkastaa itseään koskevat tiedot
* pyytää tietojensa oikaisua
* pyytää tietojensa käsittelyn rajoittamista
* vastustaa tietojensa käsittelyä
* Oikeus tietojensa poistamiseen, jos tietosuoja-asetuksen 17 artiklan 1 kohdan edellytykset täyttyvät ja käsittely ei ole enää tarpeen yleisen edun mukaisia arkistointitarkoituksia taikka tieteellisiä tutkimustarkoituksia tai tilastollisia tarkoituksia varten artikla 89 1 kohdan mukaisesti, jos tietojen poistaminen todennäköisesti estää kyseisen käsittelyn tai vaikeuttaa sitä suuresti.

Siinä tapauksessa, että tutkimuksen tekeminen ei edellytä tai ei enää edellytä rekisteröidyn tunnistamista, Aalto-yliopisto ei ole velvoitettu hankkimaan lisää tietoja, jotta data tai rekisteröity voitaisiin tunnistaa vain sen vuoksi, että rekisteröity voisi käyttää oikeuksiaan. Jos Aalto-yliopisto ei tunnista dataa, joka on liitettävissä tiettyyn rekisteröityyn, niin rekisteröidyllä ei ole oikeutta tietojen tarkastamiseen, tietojen korjaamiseen, tietojen käsittelyn vastustamiseen eikä tietojen poistamiseen. Jos rekisteröity kuitenkin antaa lisätietoja, joiden avulla hänet voidaan tunnistaa tutkimusdatasta, niin oikeuksia ei rajoiteta.

1. **Rekisterinpitäjä ja oikeuksien käyttäminen**

Tämän tutkimuksen rekisterinpitäjä on opiskelijan nimi (valitkaa joku tiimistänne, esim. projektipäällikkö, jotta voitte käyttää samaa dokumenttia kaikkiin haastatteluihin)

Opiskelijan yhteystiedot

+358 puhelinnumero ja sähköposti osoite @ aalto.fi

Tutkimuksen ohjaaja, sähköposti:

Kauppakorkeakoulu, Johtamisen laitos, Aalto-yliopisto, Iiris Saittakari, iiris.saittakari@aalto.fi.

Tutkimukseen osallistuvan tulee ottaa yhteyttä Aalto-yliopiston tietosuojavastaavaan, jos hänellä on kysymyksiä tai vaatimuksia henkilötietojen käsittelyn osalta. Tietosuojavastaava Anni Tuomela, puh. 09 47001, tietosuojavastaava@aalto.fi.

Tässä tietopyyntöpalvelussa voit pyytää seuraavien tietosuoja-asetusten mukaisesti oikeuksien toteuttamista [Home · Henkilötietoportaali (aalto.fi)](https://datarequest.aalto.fi/fi-FI/).

Jos tutkimukseen osallistuva kokee, että hänen henkilötietojaan on käsitelty tietosuojalainsäädännön vastaisesti, on osallistujalla oikeus tehdä valitus valvontaviranomaiselle, tietosuojavaltuutetulle (lue lisää: <http://www.tietosuoja.fi>).